

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

LV-5717, Vienības iela 53, Kārsava, Kārsavas novads,

tālr.65781390, fakss 65711030, e-pasts: dome@karsava.lv

Ar Kārsavas novada domes

2016.gada 28 . aprīļa sēdes lēmuma Nr.39, prot. Nr.5

**Saistošie noteikumi Nr.5**

**Grozījumi 2015.gada 29.oktobra saistošajos noteikumos Nr.15**

**„Par sociālās palīdzības pabalstiem Kārsavas novadā”**

 Izdoti saskaņā ar LR likuma “Par pašvaldībām” 43.panta trešo daļu

 LR likuma „Sociālo pakalpojumu un sociālās palīdzības likums” 35.panta ceturto, piekto daļu,

Ministru kabineta 2012.gada 18.decembra noteikumu Nr. 913

 „Noteikumi par garantēto minimālo ienākumu līmeni” 3.punktu,

likuma „Par palīdzību dzīvokļa jautājuma risināšanā” 14.panta sesto daļu,

Ministru kabineta 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 17., 19.4. apakšpunktu

Ministru kabineta 2009. gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 13. punktu.

#

Izdarīt Kārsavas novada pašvaldības 2015.gada 29. oktobra saistošajos noteikumos Nr.15 „Par sociālās palīdzības pabalstiem Kārsavas novadā” šādus grozījumus:

1. izteikt 7. punktu šādā redakcijā:

„7. Izvērtējot vidējos ienākumus personām, kurām ir kredītsaistības ,Kārsavas novada pašvaldības sociālais dienests (turpmāk -SD) personas ienākumu apmēru samazina ne vairāk par 25 *euro* mēnesīvienai personai no mājsaimniecības. Iesniedzējpersona iesniedz kredītiestādes dokumenta kopiju, kas apliecina personas ikmēneša kredītmaksājuma apmēru.”

1. izteikt 13. punktu šādā redakcijā:

„13. **Dzīvokļa pabalsts**

13.1. Dzīvokļa pabalsts ir Kārsavas novada pašvaldības pabalsts, kas paredzēts:

13.1.1. trūcīgo vai maznodrošināto personu (ģimeņu) mājsaimniecībām ar centralizētu apkuri - dzīvojamās telpas īres un/vai apsaimniekošanas maksas un/vai maksas par pakalpojumiem (apkure, ūdens, gāze, citi komunālie pakalpojumi), kas saistīti ar dzīvojamās telpas lietošanu, daļējai segšanai;

13.1.2. trūcīgo vai maznodrošināto personu (ģimeņu) mājsaimniecībām ar individuālu apkuri - ar mājokļa apsaimniekošanu saistīto kārtējo izdevumu (īre, komunālie maksājumi), viena gāzes balona un/vai kurināmā iegādes izdevumu segšanai.

13.1.3. Lai saņemtu dzīvokļa pabalstu, pabalsta pieprasītājs SD iesniedz iesniegumu, īpašuma apliecinošu dokumenta vai īres un/vai apsaimniekošanas līguma kopiju, kā arī ar dzīvojamās telpas lietošanu saistītu maksājumu apliecinošus dokumentus (rēķinus, kvītis, apmaksas čekus) par pēdējiem 3 mēnešiem. Pabalsta apmērs tiek noteikts, pamatojoties uz personas (ģimenes) faktiskajiem maksājumiem, nepārsniedzot pašvaldībā noteikto dzīvokļa pabalsta apmēru.

13.2. Tiesības saņemt dzīvokļa pabalstu līdz 100 EUR kalendārajā gadā ir:

13.2.1. personai (ģimenei), kurai piešķirts trūcīgas personas (ģimenes) statuss;

13.2.2. ģimenei ar bērniem, kurā ir bērni līdz 18 gadu vecumam, ja ir piešķirts maznodrošinātas ģimenes statuss;

13.2.3. vienai atsevišķi dzīvojošai maznodrošinātai personai, kuras ienākumu līmenis nepārsniedz 200 EUR

13.2.4. maznodrošinātai ģimenei, kurā nav nepilngadīgu bērnu, ja ģimenes kopējie ienākumi nepārsniedz 260 EUR.

* 1. Pabalsta pieprasītājam, kuram dzīvokļa pabalsts nepieciešams kurināmā iegādei – mājokļa individuālai apkures nodrošināšanai – ir jāiesniedz izdevumus apliecinošus dokumentus - maksājuma kvīti/čeku, kurā norādīti personas dati vai pavadzīmi/rēķinu no uzņēmuma, kas piegādās kurināmo.
	2. Ja pabalsta pieprasītājs saņem valsts atbalstu elektroenerģijas patēriņa segšanai, dzīvokļa pabalsta apmēra noteikšanā netiek ņemti vērā pabalsta pieprasītāja ar elektrības patēriņu saistītie izdevumi.
	3. SD izskata pabalsta pieprasītāja iesniegtos dokumentus un mēneša laikā pieņem pamatotu lēmumu par dzīvokļa pabalsta piešķiršanu vai atteikumu.
	4. Dzīvokļa pabalstu kurināmā iegādei izmaksā pabalsta pieprasītājam skaidrā naudā vai, pārskaitot uz norēķinu kontu, vai, pēc vienošanās ar pabalsta pieprasītāju, pakalpojuma sniedzēja bankas kontā.”

Domes priekšsēdētāja I.Silicka

****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

Ar Kārsavas novada domes

2016.gada 28. aprīļa sēdes lēmuma Nr.39, prot.Nr.5

**Saistošie noteikumi Nr.5**

**Grozījumi 2015.gada 29.oktobra saistošajos noteikumos Nr.15**

**„Par sociālās palīdzības pabalstiem Kārsavas novadā”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas**  | **Norādāmā informācija**  |
| 1.Projekta nepieciešamības pamatojums  | Saistošo noteikumu (turpmāk – Noteikumi) grozījumu projekts (turpmāk – Projekts) izstrādāts pamatojoties uz Sociālo pakalpojumu un sociālās palīdzības likuma 33.panta otro daļu, 2010. gada 30. marta MK noteikumu „Noteikumi par ģimenes vai atsevišķi dzīvojošas personas atzīšanu par trūcīgu” 17.pnkt. Projektā ir noteikti nosacījumi ģimenes (personas) atzīšanai par trūcīgu, ģimenei (personai), kurai ir parādsaistības. Pamatojoties uz Sociālo pakalpojumu un sociālās palīdzības likuma 35.panta piekto daļu, ir veikti grozījumi Noteikumu aktuālās redakcijas 13. punktā, nosakot dzīvokļa pabalsta izmaksas kārtību.  |
| 2. Īss projekta satura izklāsts | 1) Projekts paredz, ka izvērtējot vidējos ienākumus personām, kurām ir kredītsaistības, Kārsavas novada pašvaldības sociālais dienests personas ienākumu apmēru samazina ne vairāk par 25 *euro* mēnesī*,* nevis katrai personai no mājsaimniecības, kā to paredz Noteikumu aktuālā redakcija, bet tikaivienai personai no mājsaimniecības, kurai ir parādsaistības.2) Noteikumu 13. punkta Projekts sniedz klientam saprotamāku informāciju par dzīvokļa pabalstu un tā piešķiršanas kārtību, nosakot klientam nepieciešamību iesniegt Sociālajā dienestā ar kurināmā iegādes vai dzīvojamās telpas lietošanu saistītos izdevumus apliecinošos dokumentus. |
| 3. Informācija par plānoto projekta ietekmi uz pašvaldības budžetu | Papildus budžeta līdzekļi 2016.gadā nav nepieciešami. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā  | Nav attiecināms |
| 5. Informācija par administratīvajām procedūrām  | Saistošo noteikumu izpildi nodrošinās Sociālais dienests |
| 6. Informācija par konsultācijām ar privātpersonām  | Informācija par konsultācijām ar privātpersonām nav notikušas. |

Domes priekšsēdētāja I.Silicka